《声声慢 题姜晓泉埙听秋仕女图》
清代·黄燮清

露滴松钗，烟苏石发，深深庭院良宵。有约吟秋，婵娟大小双乔。

妆楼乍过新雁，语西风、罗带凉飘。虚籁警，正蛩帘梦坠，麝炷心焦。

还问声来何处，恁无情偏感，似醉难销。人自工愁，非关梧叶芭蕉。

冰丝夜长慢理，借商音、闲谱离骚。幽思远，望青天、银汉影高。

作者简介：黄燮清（1805～1864）晚清诗人、剧作家。原名宪清，字韵甫，号韵珊，又号吟香诗舫主人。浙江海盐武原镇人。道光十五年（1835）举人，后屡试不第，晚年始得宜都县令，调任松滋，未几卒。少工词曲，中年以后始致力于诗文。其诗多抒写个人不平遭遇及人民的生活疾苦，咏史吊古之作深沉豪放，颇具特色。有《倚晴楼诗集》及《倚睛楼七种曲》传世。